Cătălin Drulă, după ce Clotilde Armand a fost atacată pe stradă: "Când mafioții te atacă, știi că ai procedat corect".
Când ajungi la momentul în care mafioți te atacă în stradă, știi că ai procedat corect în interesul public, spune ministrul Transporturilor, Cătălin Drulă. Primarul Sectorului 1 Clotilde Armand susține că a fost agresată în trafic.
Când ajungi la momentul în care mafioți te atacă în stradă, știi că ai procedat corect în interesul public, spune ministrul Transporturilor, Cătălin Drulă, după ce primarul Sectorului 1, Clotilde Armand, a spus că a fost atacată în trafic."Când ajungi la momentul în care mafioți te atacă în stradă, știi că ai procedat corect în interesul public. Acesta e un fapt. Însă modernizarea administrației românești înseamnă că așa ceva nu are voie să se întâmple. Clotilde Armand are toată susținerea noastră pentru a face ordine. Iar USRPLUS nu va da înapoi de la reformele atât de necesare pentru România", este mesajul lui Cătălin Drulă.Primarul Sectorului 1 Clotilde Armand susține că a fost agresată în trafic, într-o postare pe Facebook."În această dimineață eram în trafic iar la stopul unui semafor un bărbat agresiv a venit spre mașina mea, a început să lovească cu pumnii în geam și a încercat să-mi deschidă ușa de mai multe ori. Am raportat incidentul Poliției și mi-am văzut mai departe de drum. PS: Guys, sunteți tot mai penibili. Nu mă intimidați și nici nu voi ceda în fața amenințărilor voastre mafiote", a scris Clotilde Armand.Clotilde Armand se află în centrul unui scandal legat de colectarea gunoiului din sector, situația generând o sumă de luări de poziție din partea cetățenilor, partidelor politice și autorităților locale sau cu atibuții în domeniu.